Document ID: 31998R1359

NEUVOSTON ASETUS (EY) N:o 1359/98,
annettu 29 päivänä kesäkuuta 1998,
tiettyihin teollisuus- ja maataloustuotteisiin sovellettavien yhteisen tullitariffin autonomisten tullien väliaikaisesta suspendoimisesta annetun asetuksen (EY) N:o 1255/96 liitteen muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
on yhteisön edun mukaista suspendoida kokonaan tai osittain yhteisen tullitariffin autonomiset tullit asetuksen (EY) N:o 1255/96 (1) liitteeseen kuulumattomien tiettyjen uusien tuotteiden osalta,
kyseisen asetuksen liitteessä olevasta luettelosta on poistettava tässä asetuksessa tarkoitetut tuotteet, joiden osalta ei ole enää yhteisön edun mukaista jatkaa yhteisen tullitariffin autonomisten tullien suspendoimista tai joiden kuvausta on tarpeen muuttaa teknisen kehityksen vuoksi, ja
selkeyden vuoksi olisi tuotteita, joiden tavaran kuvaus on tarpeen muuttaa, pidettävä uusina tuotteina,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1255/96 liitteeseen tämän asetuksen liitteessä I luetellut tuotteet. Suspendoidaan kyseisiä tuotteita koskevat yhteisen tullitariffin autonomiset tullit kullekin tuotteelle osoitetulle tasolle.
2 artikla
Poistetaan asetuksen (EY) N:o 1255/96 liitteestä tuotteet, joiden koodit luetellaan tämän asetuksen liitteessä II.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä kesäkuuta 1998.

Labels: 1
7
3
6
15